
UZNESENIE VLÁDY SLOVENSKEJ REPUBLIKY

č. 43
z 28. januára 2015
k návrhu na vyčlenenie príspevku ozbrojených síl SR do okamžitých záloh pre operáciu EUFOR ALTHEA v Bosne a Hercegovine od 1. februára 2015 do 31. decembra 2015
	Číslo materiálu:
	4351/2015

	Predkladateľ:
	minister obrany a podpredseda vlády a minister zahraničných vecí a európskych záležitostí 


Vláda

A. schvaľuje 
A.1. návrh na vyčlenenie príspevku ozbrojených síl SR do okamžitých záloh pre operáciu EUFOR ALTHEA v Bosne a Hercegovine od 1. februára 2015 do 31. decembra 2015;

B. ukladá

ministrovi obrany

B.1. v nadväznosti na bod A.1. tohto uznesenia pripraviť príspevok ozbrojených síl SR vo forme mechanizovanej roty v počte do 125 profesionálnych vojakov do okamžitých záloh pre operáciu EUFOR ALTHEA na možné vyslanie tohto príspevku do Bosny a Hercegoviny na podporu operácie EUFOR ALTHEA od 1. februára 2015 do 31. decembra 2015 

do 31. januára 2015

B.2. v prípade žiadosti veliteľa operácie EUFOR ALTHEA na vyslanie príspevku predložiť vláde a Národnej rade SR návrh na vyslanie príspevku ozbrojených síl SR v rámci okamžitých záloh do operácie EUFOR ALTHEA v Bosne a Hercegovine

od 1. februára 2015 do 31. decembra 2015

B.3. zabezpečiť finančné prostriedky vo výške 545 621 eur na príspevok ozbrojených síl SR do okamžitých záloh pre operáciu EUFOR ALTHEA v Bosne a Hercegovine od 1. februára 2015 do 31. decembra 2015 na pokrytie nákladov na jedno prípadné vyslanie, pôsobenie a stiahnutie tohto príspevku a príslušné cvičenia

od 1. februára 2015 do 31.decembra 2015.

Vykoná:
minister obrany
Na vedomie:
predseda Výboru Národnej rady SR pre obranu a bezpečnosť

